ועדת הכספים, כנסת 17, פרוטוקול מספר 778, 2008-05-19 11:50

סטס מיסז'ניקוב: אני פותח את ישיבת ועדת הכספים בנושא העברות תקציביות.

סטס מיסז'ניקוב: פנייה מספר 93 – דיור ממשלתי.

אריאל אבלין: מדובר בפנייה שנועדה לתקצב את העתקת רשות השידור למתחם רשות השידור.

אריאל אבלין: כרגע רשות השידור נמצאת במספר בניינים, ברוממה וגם במרכז העיר.

יעקב ליצמן: מי נמצא היום בשערי צדק?

אריאל אבלין: הנהלת הרשות.

יעקב ליצמן: הכל מסודר שם.

יעקב ליצמן: כבר בנו.

אריאל אבלין: לא.

יעקב ליצמן: אני עובר שם כל יום פעמיים ביום.

שי חרמש: אתה לא נכנס אלא רק רואה מבחוץ.

סטס מיסז'ניקוב: קודם כל אני מצביע על הרביזיה.

סטס מיסז'ניקוב: מי בעד אישור הרביזיה?

סטס מיסז'ניקוב: ה צ ב ע ה

סטס מיסז'ניקוב: הרביזיה עברה מי בעד אישור פנייה מספר 93?

סטס מיסז'ניקוב: בעד – 4 נגד – 1

סמדר אלחנני: העניין הזה של העברת מתחם שערי צדק לרשות השידור, זה נושא ישן ובעייתי.

סמדר אלחנני: משום מה זה לא מתוקצב בזמן.

סמדר אלחנני: הרי יודעים כבר 10-15 שנים שצריך לתקצב את שערי צדק.

סמדר אלחנני: בסעיף אחר כאן מביאים תגבור בניית קריית הלאום וכאן לוקחים מבניית קריית הלאום.

סמדר אלחנני: זאת אומרת, שלוש ידיים לא יודעות מה אחת עושה.

סטס מיסז'ניקוב: פנייה מספר 152א– משרד הפנים אנחנו מצביעים.

סטס מיסז'ניקוב: ה צ ב ע ה פנייה מספר 152א – אושרה

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 170 ו-171 – אושרה פנייה מספר 172 ו-173 – תיירות

שי חרמש: נגב-גליל.

יעקב ליצמן: אני נגד.

גלית פלצור: הפנייה נועדה להעביר 3.7 מיליון שקלים בהרשאה להתחייב לתקציב למשרד התיירות לשם פיתוח הנגב והגליל.

גלית פלצור: זה כולל מיליון שקלים לפיתוח גרעין תיירותי בנצרת.

ניסן סלומינסקי: מה זה מזרקה בטבריה?

ניסן סלומינסקי: על שם מי המזרקה?

גלית פלצור: לא יודעת.

ניסן סלומינסקי: תיירות הוא אחד ממחוללי הצמיחה.

יעקב ליצמן: במקום להעמיד אותם על המקום ולהזכיר את נושא התרופות וחפציבה כאשר על שני הדברים האלה נאבקנו, סך הכל על כל הדברים ויתרנו, אז אתה בא עכשיו ואומר שניתן להם.

גלית פלצור: בתקציב משרד התיירות יש סעיף שנקרא סעיף פיתוח שזה צוות פיתוח תשתיות כאשר יש קריטריונים לחלוקה וכל רשות מקומית או עיר מעבירה את התוכניות שלה ואם הן עומדות בקריטריונים שקבע הצוות, הן מקבלות.

שי חרמש: אנחנו מאשרים את ההעברה הפנימית.

שי חרמש: זאת העברה פנימית.

יעקב ליצמן: לא צריך.

יעקב ליצמן: הוא יכול לחכות כמה שבועות.

ניסן סלומינסקי: מה נותנת המזרקה בטבריה?

ניסן סלומינסקי: גם בתיירות יש מפעלים שהם מחוללי צמיחה שמושכים תיירים לבוא וכולי, אבל מה עושה המזרקה הזאת בטבריה?

סמדר אלחנני: מהרגע שהחליטו על המזרקה, אני מתייחסת למילה מזרקה, הבעיה היום היא שמזרקה היא דבר שמבזבז מים.

סמדר אלחנני: המים לא ממוחזרים אלא הם מתאדים.

שי חרמש: את רוצה דיון מקצועי על מזרקות?

שי חרמש: את נציב המים, רשות המים, שר המים?

סמדר אלחנני: אני מזכירת ועדת המים הרבה שנים.

שי חרמש: אין ועדת מים.

סמדר אלחנני: אני אומרת לא לאשר מזרקות יותר.

סמדר אלחנני: אל תאשרו מזרקות.

סטס מיסז'ניקוב: אנחנו מצביעים.

סטס מיסז'ניקוב: בעד – 3 נגד – 4 פנייה מספר 172 ו-173 – לא אושרה

ראובן ריבלין: אני רוצה לומר לכם חברים שבמשך הפגרה אני התנגדתי לכל בקשה שהובאה לפנינו למעט בקשות מיוחדות.

חיים אורון: אנחנו הולכים בדרכך.

ראובן ריבלין: בואו לא נסטה מדרך זאת.

סטס מיסז'ניקוב: ברשותך חבר הכנסת ריבלין, אני מציע משהו חלופי.

סטס מיסז'ניקוב: כיוון ששר האוצר – ואני לא מנסה להיות כאן דמגוג – יושב שבעה, לדעתי לא נכון היום לא לאשר דברים רק בגלל שאנחנו כועסים עליו.

סטס מיסז'ניקוב: אני מציע לדחות את זה לפעמים הבאות.

סטס מיסז'ניקוב: אני לא רוצה להיות דמגוג, אבל לדעתי זה לא נאה.

ראובן ריבלין: אין שום שייכות לאבל האישי.

סטס מיסז'ניקוב: אבל אנחנו כועסים עליו ולכן אנחנו דוחים.

ראובן ריבלין: לא, אני לא כועס עליו.

שי חרמש: בדרך לזה עוצרים אולימפיאדה.

סטס מיסז'ניקוב: פנייה מספר 174 – משרד הרווחה אנחנו מצביעים.

סטס מיסז'ניקוב: ה צ ב ע ה פנייה מספר 174 – אושרה

יעקב ליצמן: אני נגד.

ראובן ריבלין: אני נגד.

ראובן ריבלין: שהמכבייה תלחץ שייתנו את המובטח לסל הבריאות.

סטס מיסז'ניקוב: אני רוצה לשמוע לאן הולך הכסף.

גלית פלצור: מדובר בהעברה של 10 מיליון שקלים לאולימפיאדה הקרובה.

שי חרמש: הם טסים באוגוסט.

שי חרמש: אתם רוצים לעצור את זה?

שי חרמש: מה קרה?

ניסן סלומינסקי: הנושא של ספורט, מעבר לנושא הכולל שיש לנו, כבר כמה פעמים ביקשנו לאשר את התקציבים שלהם ועושים מאתנו צחוק ולא מביאים אותו.

ניסן סלומינסקי: יביאו לנו את התקציב בסוף השנה כמו שעשו בשנה שעברה, למרות שבמפורש התנינו את זה.

ניסן סלומינסקי: אנחנו שומעים מאחורי הקלעים על כל המאבקים הפוליטיים.

ניסן סלומינסקי: אני אומר לכם שוב שאני לא הייתי מודע לזה עד ששמעתי על כל המאבקים הפוליטיים בחלוקת הכספים שלכן לא מגיע תקציב של רשות הספורט.

ניסן סלומינסקי: אני מציע שכל מה שקשור לנושא של ספורט לעצור עד שיהיה סדר בעניין, מעבר לנושא הקודם שיש לנו בעניין.

סטס מיסז'ניקוב: אנחנו מצביעים.

סטס מיסז'ניקוב: בעד – 3 נגד – 5 פנייה מספר 175 ו-176 – לא אושרה

שי חרמש: אני מבין שאנחנו עדיין בסדנת כעס, יש פה דבר אחד.

יעקב ליצמן: לא, אתה טועה.

יעקב ליצמן: יש דבר מסוים להעביר.

שי חרמש: תעבירו את שיקום הצפון ואל תעצרו את זה.

שי חרמש: תעבירו את 157.

יעקב ליצמן: זה לא בוער.

שי חרמש: אתה עושה טעות.

יצחק בן ישראל: אם אנחנו רוצים שיתייחסו ברצינות לסל התרופות ולדברים האלה, הדרך הכי נבונה היא לעצור דברים שאסור לעשות.

יצחק בן ישראל: אם אתה תעצור רק את מה שאפשר לעשות, זה לא יעשה כלום למישהו ולא יעזור.

שי חרמש: אתה רוצה לעצור מתקן כליאה לעצירים בסיני?

יצחק בן ישראל: לא.

יצחק בן ישראל: נגיע לזה.

סטס מיסז'ניקוב: חברי הכנסת מהאופוזיציה, חברי הכנסת ליצמן, אורון וריבלין, אתם יודעים שאני יכול לעצור את הדיון הזה ל-10 דקות ולהביא לכאן את כל העולם ואשתו ואנחנו נעביר הכל אבל חבל.

יעקב ליצמן: אתה פוגע.

סטס מיסז'ניקוב: לא, אתה מפספס את המטרה.

ניסן סלומינסקי: עד עכשיו עשינו בסדר.

סטס מיסז'ניקוב: אני בכוונה לא מגייס קואליציה, אבל אתם מושכים את החבל יותר מדיי.

יעקב ליצמן: תאמין לי שאנחנו מתנהגים למופת.

יעקב ליצמן: יש דברים מיוחדים שאנחנו כן אישרנו ולא משנה אם רצינו או לא רצינו, אישרנו ולא הסתכלנו על שום דבר.

יעקב ליצמן: יש דברים בהמשך שגם נאשר כי יש חריגים.

יעקב ליצמן: לא יכול להיות שמשרד האוצר לא יבין ואני מדבר גם על חפציבה וגם על סל התרופות.

סטס מיסז'ניקוב: אתה ישבת כאן הרבה זמן ואתה יודע שכל דחייה כזאת זה רק אתה משחק לידיהם.

יעקב ליצמן: כך צריך לעבוד וכך יבואו ויסתדרו אתנו.

סטס מיסז'ניקוב: זה פספוס.

סטס מיסז'ניקוב: אם זה יימשך, אני אעשה גיוס.

סטס מיסז'ניקוב: פנייה מספר 177.

אריאל אבלין: הפנייה נועדה לתגבר את תקציבי בניית קריית הלאום והפעולות המרכזיות במינהל הדיור הממשלתי, בין היתר תשלום פסקי דין בתיקים שמתנהלים.

חיים אורון: שיבואו בשבוע הבא.

ניסן סלומינסקי: זה לא בוער.

אריאל אבלין: דבר נוסף הוא תכנון של בניין האנרגיה בקריה.

ניסן סלומינסקי: זה לא בוער.

ניסן סלומינסקי: זה יכול לחכות.

סטס מיסז'ניקוב: אנחנו מצביעים.

סטס מיסז'ניקוב: בעד – 3 נגד – 5

סטס מיסז'ניקוב: פנייה מספר 178

אריאל אבלין: הפנייה נועדה לתגבר את תקציבי השכר, אמרכלות, ניהול המקרקעין, התכנון והפיתוח ורכישת הקרקע במינהל מקרקעי ישראל, בין היתר לצורך פיתוח בישוב ליד בנימין לפתרונות קבע למפוני גוש קטיף וקליטת עובדת מחברת מע"צ.

ראובן ריבלין: חבל שזה בין היתר ולא העיקר.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 178 – אושרה פנייה מספר 179 – משרד התיירות

גלית פלצור: הפנייה נועדה לבצע שני שינויים עיקריים.

גלית פלצור: להוסיף 30 מיליון שקלים לתקציב השיווק של משרד התיירות, שיווק התיירות הנכנסת לארץ, והדבר השני שהפנייה עושה, אחרי שמביאים את התייר לארץ, לדאוג לאכסונו ואנחנו מוסיפים 105 מיליון שקלים לבניית מלונות.

שי חרמש: מענקים לחדרים.

ניסן סלומינסקי: יש מחסור במלונות?

ניסן סלומינסקי: כל הזמן בכו על כך שהם לא קולטים אנשים.

סטס מיסז'ניקוב: יש חוסר בתיירים.

שי חרמש: אלה מענקי תשתית לפיתוח.

סטס מיסז'ניקוב: אנחנו מצביעים.

סטס מיסז'ניקוב: בעד – 3 נגד – 4 נמנע - 1 פנייה מספר 179 – לא אושרה פנייה מספר 110א.

חיים אורון: שיחכו.

ניסן סלומינסקי: אלה היועצים.

ניסן סלומינסקי: אני נגד.

סטס מיסז'ניקוב: אני מעלה הכל להצבעה.

יעקב ליצמן: זאת רביזיה?

קריאה: כן.

יעקב ליצמן: אם כן, להפיל.

סטס מיסז'ניקוב: פנייה מספר 147 – המשרד לקליטת העלייה.

אליסף אסולין: שינויים פנימיים.

סטס מיסז'ניקוב: הפנייה הייתה גם בשבוע שעבר וגם לפני שבועיים.

ניסן סלומינסקי: בואו נשמע.

אליסף אסולין: יש כאן שינויים פנימיים בתוך המשרד ויש כאן גם תוכנית ייעול שהייתה במשרד בשנים 2005 ו-2006.

יעקב ליצמן: אתה מוריד מקליטת אתיופיה.

אליסף אסולין: לא, לא מורידים אלא פשוט מעבירים בתוך המשרד מאגף אחד לאגף שני.

ראובן ריבלין: מורידים מסיוע בתעסוקה לעולים ונותנים לאדמיניסטרציה.

ניסן סלומינסקי: לא, לקליטה חברתית.

ראובן ריבלין: אין בעיה.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 147 – אושרה

אריאל למדני: הפנייה מיועדת לתמיכה במגדלי הבקר ולשיפוי נזקים.

אריאל למדני: בנוסף לכך סכום של 4 מיליון שקלים לשפעת העופות.

ניסן סלומינסקי: למה מורידים מהמדען הראשי?

סטס מיסז'ניקוב: כמו שאמר אלי ישי, לא צריך מחקר ופיתוח אלא צריך קצבאות.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 154 ו-155 – אושרה פנייה מספר 156 ו-157 – שיקום הצפון אריאל למדני: מדובר על מענקים לחקלאים.

סטס מיסז'ניקוב: יש כאן שני סעיפים תקציביים.

יעקב ליצמן: כמה יש עוד בצנרת?

ניסן סלומינסקי: מורידים ומעבירים למשרד החקלאות.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 156 ו-157 – אושרה

אריאל למדני: מדובר באלף מקומות למשמורת למסתננים מגבול מצרים.

ניסן סלומינסקי: צריך לתת להם את זה כי אחרת הם יושבים בבאר-שבע.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 165 ו-166 – אושרה

ניסן סלומינסקי: נחכה עם זה ונראה.

סטס מיסז'ניקוב: זה תפעול שירותי דת.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 167 ו-168 – אושרה פנייה מספר 182 – בתי חולים בצפון.

סטס מיסז'ניקוב: ה צ ב ע ה פנייה מספר 182 – אושרה תודה רבה.

סטס מיסז'ניקוב: הישיבה נעולה.